Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Seoses kasvavate pingetega Jeruusalemmas
käskis peaminister Netanyahu pealinna lisavägesid tuua,
sh ka piiripolitseinikke.
Gaza islamirühmitused
tervitasid palestiinlase terrorirünnakut Jeruusalemmas,
kus hukkus 3-kuune Iisraeli beebi ja viga sai veel kaheksa inimest.
Ühendus Women of the Wall sai suure võidu,
kui neil õnnestus smugeldada Nutumüüri naistesektsiooni toorarull
ja naisterahvas seal esimest korda Toorat luges.
Jeruusalemmas kasvavad pinged pärast beebi hukkumist
ja veel kaheksa vigasaamist,
kui palestiinlane rammis autoga trammipeatust.
Haigla väitel suri autojuht hiljem saadud haavadesse.
Iisraeli juristi ja Jeruusalemma asjade eksperdi Seidmanni sõnul
on viimatistel rahutustel Ida-Jeruusalemmas mitu põhjust.
Need algasid palestiina nooruki röövi ja mõrvaga iisraellaste poolt,
kellele on esitatud tapmissüüdistus ajendatuna kättemaksust
kolme iisraeli noore röövi ja mõrva eest Läänekaldal juunis.
Otsene ajend oli Mohammed Abu Khudairi tapmine 2.07,
mis oli eriti julm kuritegu, kus teismeline elavalt põletati.
Nii Ida- kui Lääne-Jeruusalemmas valitsesid kättemaksumeeleolud.
Lääne-Jeruusalemma kättemaksugängid otsisid palestiinlasi,
kel õnnestus tihti eluga pääseda.
Jeruusalemma vanalinna paigutati moslemite reedeste palvuste eel
tuhandeid Iisraeli julgeolekuväelasi, misjärel toimus eri paigus
mitmeid araablastest ründajate ja politseinike kokkupõrkeid.
Seoses kasvavate pingetega teatas peaminister Netanyahu,
et käskis pealinna lisavägesid tuua, sh ka piiripolitseinikke.
Ütlen midagi väga lihtsat:
Taastame Jeruusalemma, meie ühtse, igavese pealinna elanikele
vaikuse ja julgeoleku.
Meil on otsustavus ja vastupidavus ja võimed.
Nagu teisteski terrorismi-vastastes kampaaniates,
me võidame ka siin.
Kümned Iisraeli parempoolsed protestisid terrorirünnaku vastu,
mis nõudis väikelapse elu. Protestijad hõikusid hüüdlauseid,
sh "Surm araablastele!" ja "Juudi verd ei tohi hüljata!"
Ultraparempoolse aktivisti Marzeli sõnul
on toimunus süüdi Iisraeli valitsus.
Valitsus peaks täna teadma, et toimunus süüdistatakse neid.
Asi pole üksnes lapse tapnud terroristis,
vaid süüdi on ka valitsus,
kes terrorirünnaku suhtes midagi ette ei võta.
Gaza terrorirühmitused tervitasid palestiinlase rünnakut Jeruusalemmas,
kus hukkus 3-kuune Iisraeli beebi ja viga sai veel 8 inimest.
Hamasi ametniku sõnul oli rünnak vastuseks
eelmise nädala intsidendile Läänekaldal,
kus juudi asunik olevat otsa sõitnud ja tapnud palestiina tüdruku.
Hamasi ametniku al-Masri sõnul oli Jeruusalemma rünnak kangelastegu
ja loomulik vastus okupatsiooni kuritegudele Palestiina rahva
ja moslemi pühapaikade suhtes.
Iisraeli suursaadik ÜROs Ron Prosor nõudis Julgeolekunõukogult
Jeruusalemma terroriakti hukkamõistmist.
Tema sõnul on juudid omal nahal õppinud,
et viha- ja sõnaderünnakule järgnevad automaatide ja raketirünnakud.
Tema sõnul kasutavad palestiinlased mõlemaid meetodeid.
Prosori väitel pole üllatav, et PO president Abbas
pole terrorirünnaku järel midagi öelnud
ega seda hukka mõistnud.
Prosori sõnul juhib Abbas kampaaniat
juutide seose kaotamiseks Jeruusalemmaga ja levitab vihkamist.
Palestiina pealäbirääkija Erekati teatel
käivitavad nad novembris diplomaatilise kampaania
rahvusvahelise tunnustuse saamiseks iseseisvale riigile,
vaatamata Iisraeli ja USA hoiatustele.
Ramallah's reporterite ees esinedes lükkas Erekat kõrvale
kõik peaminister Netanyahu katsed
takistada palestiinlaste omariikluspürgimusi.
USA juhitud kõneluste nurjumisest peale aprillis
on palestiinlased pöördunud ÜROsse ja rahvusvahelistesse ühendustesse,
et riigile tunnustust saada.
Keset soikunud rahukõnelusi hoiatasid palestiinlased,
et esitavad ÜRO Julgeolekunõukogule resolutsioonikavandi,
mis nõuab Iisraeli okupatsiooni lõpetamist.
Algatust ootab nõukogus kindel vastuseis USAlt,
kes Iisraeli õõnestamise vastu pidevalt vetot kasutab.
Erekati sõnul olevat USA välisminister Kerry
talle Kairos öelnud,
et Washington osutab Palestiina algatusele vastupanu.
Iisraeli peaprokuröri Weinsteini teatel on ta vastu
nn Ülemkohtust Möödumise Seadusele,
mille järgi võib Knesset 61-häälse enamusega
taastada kohtu poolt diskvalifitseeritud seaduse.
Weinsteini arvates
lubab see Knessetil rikkuda individuaalseid õigusi
ilma eriliste piiranguteta
ja tähendab põhiseaduse piirangute leevendamist inimväärikuse
ja -vabaduse osas, mis hetkel seadusandliku normatiivina
piirab enamuse õigust vähemusele kahju teha.
Eelnõud arutatakse ministrite seadusandluskomisjonis
kahe päeva pärast.
Vastuseks avaldusele teatas Iisraelimaa Foorum,
et Weinsteini seisukoht kahjustab valitsuse võimet valitseda.
Ühendus Women of the Wall sai täna suure võidu,
kui neil õnnestus smugeldada Nutumüüri naistesektsiooni toorarull
ja naisterahvas seal esimest korda Toorat luges.
Väike Toora viidi müüri äärde ühe grupiliikme palvesallikotis
ja seda kasutati 'bat mitzvah' tseremoonial.
Nutumüüri turvamehed, kes kõigi kotid läbi uurivad,
jäi väike kirjarull märkamata.
Nutumüüri rabi Shmuel Rabinowitzi kantselei süüdistas ühendust
pettuse koraldamises ja ütles, et edaspidi tehakse kõik,
vältimaks Toora lugemise kordumist naiste poolt.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Shabat shalom!
Kohtumiseni esmaspäeval!
Tõlge: Monika Jaaguri
israelnews@tv7.fi